Duomenų subjektų teisių įgyvendinimo

Šiaulių miesto savivaldybės

administracijoje taisyklių

1 priedas

**(Informacijos apie asmens duomenų tvarkymą forma)**

**INFORMAVIMAS APIE ASMENS DUOMENŲ TVARKYMĄ**

Šiuo pranešimu informuojame Jus, kad vadovaudamiesi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas) 13 straipsniu ir/ar 14 straipsniu**[[1]](#footnote-1)**, teikiame Jums informaciją, susijusią su Jūsų duomenų tvarkymu:

1. **Duomenų valdytojas** - Šiaulių miesto savivaldybės administracija (toliau – Administracija), (juridinio asmens kodas 188771865, buveinės adresas Vasario 16-osios g. 62, Šiauliai, tel. +370 41 509 490, el. pašto adresas [info@siauliai.lt](mailto:info@siauliai.lt)).

2. **Duomenų tvarkymo tikslai[[2]](#footnote-2)**. Administracija Jūsų asmens duomenis tvarkys šiais (-iuo) tikslais (-u):

2.1. Triukšmo prevencijos ir triukšmo valstybinio valdymo kontrolės vykdymas, įskaitant pranešimų nagrinėjimą ir tyrimų atlikimą.

3. **Tvarkomi asmens duomenys[[3]](#footnote-3)**. Informuojame, kad Administracija tvarkys šiuos Jūsų asmens duomenis:

* duomenų subjektovardas, pavardė, buveinės arba gyvenamosios vietos adresas, telefono numeris, el. pašto adresas, parašas, remonto, statybos, montavimo darbų vykdymo adresas ir vykdymo terminas pateikimo registracijos data ir numeris*.*
* asmens, teikiančio pranešimą apie pažeidimą, vardas, pavardė, gyvenamosios vietos adresas, telefono numeris, el. pašto adresas, parašas, informacija apie jo deklaruotą gyvenamąją vietą; susirašinėjimas (kai iš jo galima identifikuoti fizinį asmenį), atstovavimo faktą patvirtinančio dokumento išdavimo data ir šio dokumento kopija (kai pranešimą teikia atstovas).
* su pranešimu apie pažeidimą susiję duomenys: pranešimo pateikimo Administracijai faktas, data, laikas (kai taikoma), atsakymo į pranešimą faktas, data, numeris, laikas (kai taikoma), pažeidimo nagrinėjimo metu gauti/surinkti asmens duomenys.

4. **Teisėta asmens duomenų tvarkymo sąlyga[[4]](#footnote-4)**. Informuojame, kad Jūsų asmens duomenų teisėta asmens duomenų tvarkymo sąlyga yra:

* Reglamento 6 str. 1 dalies c, e punktai.
* Vietos savivaldos įstatymo 6 straipsnio 35 dalis;
* Triukšmo valdymo įstatymas;
* Lietuvos Respublikos Vyriausybės 2018 m. balandžio 4 d. nutarimas Nr. 321 „Dėl Lietuvos Respublikos triukšmo valdymo įstatymo įgyvendinimo“.
* Šiaulių miesto savivaldybės tarybos 2020 m. rugsėjo 3 d. sprendimas Nr. T-T-331 „Dėl Triukšmo prevencijos Šiaulių miesto savivaldybės viešosiose vietose taisyklių patvirtinimo“.
* Šiaulių miesto savivaldybės administracijos direktoriaus 2017 m. vasario 21 d. įsakymas Nr. A-234 „Dėl statybos darbų pradžios ir pabaigos laiko nustatymo“.
* Triukšmo šaltinių valdytojų, atliekančių statybos darbus gyvenamosiose patalpose ir gyvenamosiose teritorijose ir kurie nėra ūkio subjektai, planinių patikrinimų taisyklės, patvirtintos 2023 m. birželio 7 d. Šiaulių miesto savivaldybės mero potvarkiu Nr. M-399.
* Šiaulių miesto savivaldybės administracijos direktoriaus 2023 m. liepos 21 d. įsakymas Nr. A-932 „Dėl Šiaulių miesto savivaldybės administracijos įgaliotų struktūrinių padalinių valstybės tarnautojų ir darbuotojų atliekamų patikrinimų, siekiant nustatyti teisės aktų pažeidimus, vykdymo ir patikrinimų rezultatų įforminimo tvarkos aprašo patvirtinimo“.

5. **Asmens duomenų šaltinis[[5]](#footnote-5)**. Informuojame, kad Jūsų asmens duomenis gausime iš:

* Asmens pateikusio pranešimą apie planuojamus statybos, remonto ir montavimo darbus;
* Asmens, teikiančio pranešimą apie pažeidimą;
* Asmens, galimai nesilaikiusio triukšmo prevencijos, triukšmo šaltinių valdymo nustatytų reikalavimų.

6. **Asmens duomenų gavėjai[[6]](#footnote-6)**. Jūsų asmens duomenys gali būti perduoti:

6.1. Valstybės institucijai, kompetentingai nagrinėti prašymą (kai juos nagrinėti nepriklauso Administracijos kompetencijai – Administracija nėra duomenų valdytoja arba su kuria susijęs prašymo objektas);

6.2. Policijai ir kitoms teisėsaugos institucijoms (teisės aktuose nustatytais atvejais ir kai asmens duomenų teikimas būtinas ir proporcingas teisėtais ir konkrečiais tikslais)

6.3. Duomenų tvarkytojui, teikiančiam Administracijos dokumentų valdymo sistemos priežiūros paslaugas;

6.4. Teismams (ginčui dėl Administracijos veiksmų, sprendimų nagrinėti);

6.5. Pranešime nurodytiems adresatams.

Informuojame, kad Administracija šiuo metu neturi ketinimo perduoti ir neperduoda Jūsų asmens duomenų į trečiąsias valstybes arba tarptautines organizacijas**[[7]](#footnote-7)**.

7. **Asmens duomenų saugojimo laikotarpis[[8]](#footnote-8)**. Informuojame, kad Jūsų asmens duomenys bus saugomi:

* Asmens, pateikusio pranešimą apie planuojamus statybos, remonto ir montavimo darbus, duomenys 1 metai nuo pranešimo apie planuojamus remonto darbus registravimo dienos.
* Asmens, teikiančio pranešimą apie pažeidimą, duomenys - 3 metus nuo pranešimo užregistravimo dienos.
* Šis terminas gali būti pratęstas, jei asmens duomenys yra naudojami arba gali būti naudojami kaip įrodymai ar informacijos šaltinis ikiteisminiame ar kitokiame tyrime, įskaitant ir Valstybinės duomenų apsaugos inspekcijos vykdomame tyrime, civilinėje, administracinėje ar baudžiamojoje byloje ar kitais įstatymų nustatytais atvejais. Tokiu atveju asmens duomenys gali būti saugomi tiek, kiek reikalinga šiems duomenų tvarkymo tikslams, ir sunaikinami nedelsiant, kai tampa nebereikalingi.

8. **Duomenų subjektų teisės**. Jūs, kaip duomenų subjektas, turite šias teises:

8.1. Teisę gauti informaciją apie duomenų tvarkymą (Reglamento 13, 14 straipsnis);

8.2. Teisę susipažinti su duomenimis (Reglamento 15 straipsnis);

8.3. Teisę reikalauti ištaisyti arba, atsižvelgiant į asmens duomenų tvarkymo tikslus, papildyti asmens neišsamius duomenis (Reglamento 16 straipsnis);

8.4. Teisę reikalauti ištrinti duomenis („teisė būti pamirštam“) (Reglamento 17 straipsnis). Pastaba: šia teise galima pasinaudoti, kai yra bent viena iš Reglamento 17 straipsnio 1 dalyje nurodytų sąlygų;

8.5. Teisę apriboti duomenų tvarkymą (Reglamento 18 straipsnis). Pastaba: šia teise galima pasinaudoti, kai yra bent viena iš Reglamento 18 straipsnio 1 dalyje nurodytų sąlygų;

8.6. Teisę į duomenų perkeliamumą (Reglamento 20 straipsnis). Pastaba: šia teise galima pasinaudoti, kai asmens duomenų tvarkymas grindžiamas sutikimu arba sutartimi ir jei asmens duomenys tvarkomi automatizuotomis priemonėmis;

8.7. Teisę nesutikti su asmens duomenų tvarkymu (Reglamento 21 straipsnis). Pastaba: šia teise galima pasinaudoti, kai asmens duomenų tvarkymas grindžiamas užduotimi, vykdoma viešojo intereso labui, arba pavestomis viešosios valdžios funkcijomis, arba teisėtais duomenų valdytojo arba trečiosios šalies interesais, įskaitant profiliavimą, atliekamą remiantis paminėtais pagrindais.

Duomenų subjektų teises galite įgyvendinti teisės aktų nustatyta tvarka. Detalesnę informaciją apie tai, kaip įgyvendinti duomenų subjektų teises Administracijoje galite rasti Šiaulių miesto savivaldybės interneto svetainėje *www.siauliai.lt* skiltyje „*Asmens duomenų apsauga*“.

9. Jūs taip pat turite teisę bet kada **atšaukti sutikimą** tvarkyti Jūsų duomenis. Sutikimo atšaukimas nedaro poveikio sutikimu pagrįsto asmens duomenų tvarkymo, atlikto iki sutikimo atšaukimo, teisėtumui.[[9]](#footnote-9)

10. **Automatizuotų sprendimų priėmimai[[10]](#footnote-10).** Informuojame, kad Jūsų asmens duomenys nebus naudojami automatizuotų sprendimų priėmimui Jūsų atžvilgiu, įskaitant profiliavimą.

11. **Duomenų apsaugos pareigūnas.** Visais klausimais, susijusiais su asmens duomenų tvarkymu, asmens duomenų apsaugos užtikrinimu ar asmens duomenų saugumo pažeidimais, galite kreiptis į Administracijos duomenų apsaugos pareigūną tel. +370 41 596 229 arba el. p. [*duomenuapsauga@siauliai.lt*](mailto:duomenuapsauga@siauliai.lt).

Siekiant užtikrinti Reglamento  38 straipsnio 5 dalyje įtvirtintą konfidencialumą, kreipiantis į Administracijos duomenų apsaugos pareigūną paštu, ant voko užrašoma, kad korespondencija skirta duomenų apsaugos pareigūnui.

12. Informuojame, kad Jūs turite teisę pateikti skundą Valstybinei duomenų apsaugos inspekcijai (L. Sapiegos g. 17, 10312 Vilnius, tel. +370 5 271 2804, 279 1445, el. p. ada@ada.lt), jeigu manote, kad Administracija neteisėtai tvarko Jūsų asmens duomenis arba neįgyvendina Jūsų teisių.

1. Pasirinkti tinkamą: jei duomenys gauti iš paties duomenų subjekto, nurodomas Reglamento 13 straipsnis, jei iš kitų asmenų – Reglamento 14 straipsnis. [↑](#footnote-ref-1)
2. Šiame punkte pateikiami asmens duomenų tvarkymo tikslai. [↑](#footnote-ref-2)
3. Šiame punkte pateikiamas tvarkomų asmens duomenų (asmens duomenų kategorijų) sąrašas. [↑](#footnote-ref-3)
4. Šiame punkte pateikiama teisėta asmens duomenų tvarkymo sąlyga. Atsižvelgiant į teisėtą asmens duomenų tvarkymo sąlygą, nurodoma, ar asmens duomenų pateikimas yra nustatytas teisės aktais, arba sutartyje numatytas reikalavimas, ar reikalavimas, kurį būtina vykdyti norint sudaryti sutartį, taip pat tai, ar asmuo privalo pateikti asmens duomenis, ir informaciją apie galimas tokių duomenų nepateikimo pasekmes; jeigu duomenų tvarkymo pagrindas – teisėtas Administracijos ar trečiųjų šalių interesas – aiškiai įvardinamas šis interesas. [↑](#footnote-ref-4)
5. Šiame punkte pateikiamas asmens duomenų kilmės šaltinis ir, jeigu taikoma, ar duomenys gauti iš viešai prieinamų šaltinių. [↑](#footnote-ref-5)
6. Šiame punkte pateikiami duomenų gavėjai (jų kategorijos). [↑](#footnote-ref-6)
7. Jei informacija ketinama perduoti į trečiąją valstybę arba tarptautinei organizacijai, pateikiama išsami informacija apie asmens duomenų perdavimą, tokio perdavimo faktą. Be šio informacijos turite pateikti informaciją apie Europos Komisijos sprendimo dėl tinkamumo buvimą ar nebuvimą, arba Reglamento 46, 47 arba 49 straipsnio 1 dalies antroje pastraipoje nurodytų perdavimo atveju – tinkamas arba pritaikytas apsaugos priemones ir būdus, kaip gauti asmens duomenų kopiją arba kur suteikiama galimybė su jais susipažinti. [↑](#footnote-ref-7)
8. Šiame punkte pateikiamas asmens duomenų saugojimo laikotarpis, jei jo nurodyti neįmanoma, kriterijai, pagal kuriuos jis nustatomas. [↑](#footnote-ref-8)
9. Šis punktas yra nurodomas tik tada, kai asmens duomenys yra tvarkomi sutikimo pagrindu. [↑](#footnote-ref-9)
10. Jei taikomas automatizuotų sprendimų priėmimas, įskaitant profiliavimą, tuomet šiame punkte pateikiama informacija apie automatizuotą sprendimų priėmimą, įskaitant profiliavimą, apie loginį jo pagrindimą, taip pat tokio duomenų tvarkymo reikšmę ir numatomas pasekmes asmeniui. [↑](#footnote-ref-10)